News Update: ปี 2023 อินเดียจ่อแซงหน้าจีน ขึ้นแท่นประเทศ ‘ประชากรมากสุดในโลก’ UN คาดกลาง พ.ย. นี้ ประชากรโลกทะลุ 8 พันล้าน - FINNOMENA
UN เผยว่า ในปีหน้าอินเดียจะแซงหน้าจีนในฐานะประเทศที่มีประชากรมากที่สุดในโลก
12 ก.ค. 2565

UN เผยว่า ในปีหน้าอินเดียจะแซงหน้าจีนในฐานะประเทศที่มีประชากรมากที่สุดในโลก
รายงานจากสหประชาชาติสหประชาชาติ (UN) เผยว่า ทั้งจีนและอินเดียต่างมีประชากรมากกว่า 1,400 ล้านคน ในปี 2022 และคาดว่าในปี 2023 ประชากรในอินเดียจะแซงหน้าจีน
จำนวนประชากรที่เพิ่มมากขึ้นรวมถึงการเติบโตทางเศรษฐกิจทำให้ความต้องการทรัพยากรของอินเดียจะยิ่งทวีความรุนแรงมากขึ้นในปีถัดๆ ไป สอดคล้องกับข้อมูลจาก Refinitiv ที่รายงานโดยสำนักข่าวรอยเตอร์ว่า อินเดียนำเข้าถ่านหินสูงเป็นประวัติการณ์ในเดือนมิ.ย.
นั่นทำให้ข้อตกลงการประชุม COP26 เมื่อเดือน พ.ย. 2021 ต้องเผชิญกับอุปสรรคทั้งการเลิกใช้ถ่านหิน การลดเงินอุดหนุนเชื้อเพลิงฟอสซิล และการสนับสนุนทางการเงินแก่ประเทศที่มีรายได้ต่ำ
ตอนนี้ทั้งอินเดียและจีนต่างเป็นผู้ใช้พลังงานถ่านหินมากที่สุดในโลก โดยทั้ง 2 ประเทศยืนกรานจนถึงวินาทีสุดท้ายในข้อตกลง Glasgow Climate Pact โดยขอเปลี่ยนจากการ ‘เลิกใช้’ เป็นการใช้ถ่านหิน ‘น้อยลง’ หลังคัดค้านอย่างหนักแน่นก่อนหน้านี้
สำหรับจำนวนประชากรโลก UN คาดการณ์อยู่ที่ 8,000 ล้านคนในช่วงกลางเดือน พ.ย. 2022 สู่ 8,500 ล้านคนในปี 2030 และ 10,400 ล้านคน ในปี 2100 จากที่ประมาณ 2,500 ล้านคนในปี 1950
ในปีที่แล้ว UN ระบุว่า อัตราการเกิดของประชากรโดยเฉลี่ยอยู่ที่ 2.3 คนต่อตลอดช่วงชีวิตของผู้หญิงหนึ่งคน ซึ่งลดลงมาจาก 5 คนต่อผู้หญิง 1 คน ในปี 1950 โดยคาดว่าในปี 2050 ตัวเลขจะลดลงมาเหลือ 2.1
General Antonio Guterres เลขาธิการ UN กล่าวว่า นี่ถือเป็นโอกาสเฉลิมฉลองทั้งความหลากหลาย การตระหนักถึงความเป็นมนุษย์ร่วมกัน รวมถึงความก้าวหน้าทางสุขภาพที่ยืดอายุขัยและลดอัตราการเสียชีวิตของแม่และเด็กลงอย่างมาก
อ้างอิง:
https://www.cnbc.com/2022/07/11/india-on-course-to-overtake-china-as-worlds-most-populous-country-un.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA